L'Ajuntament de Sagunt acull demà les audicions escolars Educamúsica
21 d’octubre 2019

![](/media/khlnukbl/58_c_educamusica.jpg)  
  

La regidoria de Cultura ha programat per a demà, dimarts 22 d'octubre, audicions per als i les escolars del municipi. Educamúsica oferix una sessió de música per al públic escolar, en horari educatiu, amb l'objectiu d'acostar el món de la música al públic infantil i juvenil de Sagunt.

  

En horari escolar, el Centre Cultural Mario Monreal, presenta "Ensemble Una Cosa Rara". Un espectacle musical format per tres clarinetistes que tenen la voluntat d'oferir un concert de qualitat i un ambient divertit amb l'interés de divulgar la música antiga. Esta audició està dins del cicle de Música Antiga Sagunt (MusAS).

  

L'actuació comptarà també amb una sèrie d'activitats per a entendre el llenguatge de la música, poder imaginar alguna cosa, personatges, objectes, sentiments i emocions. Algunes de les activitats són la de descobriment, creació amb la intenció de conéixer els diferents instruments de corda, vent i percussió, així com relacionar l'evolució dels instruments amb l'evolució de la música.​

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-acull-dema-les-audicions-escolars-educamusica/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-acull-dema-les-audicions-escolars-educamusica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-acull-dema-les-audicions-escolars-educamusica/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-acull-dema-les-audicions-escolars-educamusica/)